་ཆུང་། ཡང་ཡུན་ནི་ཐུང་། ཕྲིན་ལས་ནི་ཆེ་བར་འོང་། དེ་ཁྱེད་རང་རྣམས་འདོམས་གསུང་། སུས་ཞུ་ནུས་པ་མ་བྱུང་། མཁན་པོ་བའི་ཞལ་ནས། དགེ་བའི་བཤེས་གཉེན་ལ་འཕྲིན་ལས་མ་བྱུང་ན་ཡུད་མེད་གསུང་། དེ་ནས་དེ་ལ་བཞག་པར་སྣང་། ཡང་དུས་གཅིག་ཨུ་རྒྱན་གྱི་རྒྱལ་པོ་ཨིu་བོ་Zི་གསུམ་བྱོན་པ་ཡང་ཁོ་བོ་ཡིན་གསུང་། ཨིu་བོ་Zི་དང་པོའི་བླ་མ་ནི་སངས་རྒྱས་བཅོམ་ལྡན་འདས་ཉིད་ཡིན། ཆོས་ནི་གསང་བ་འདུས་པ། ཨིu་བོ་Zི་བར་པའི་བླ་མ་ནི་སློབ་དཔོན་ཆེན་པོ་ཛ་ལན་Z་ར་པ། ཆོས་ནི་བདེ་ཆེན་འཁོར་ལོ་སྡོམ་པ། ཨིu་བོ་Zི་ཐ་མའི་བླ་མ་ནི། སློབ་དཔོན་རྟ་མཆོགཆོས་ནི་དགྱེས་མཛད་ཀྱི་གྲུབ་ཐོབ་ཡིན་གསུང་། ཡང་དུས་ཤིག་ན་འོལ་ཁའི་ཕུ་འདི་ན། མཚོ་མི་ཆེ་བ་གཅིག་ཡོད། དེའི་ནང་ན་ཕ་བོང་ཞིག་ཡོད། ཕ་བོང་དེ་ལ་གོས་དཀར་པོས་བཀབ་ནས་མཚོ་དེའི་ནང་དུ་ལྟས་ན། གྲོང་ཁྱེར་ཆེན་པོ་ཤམ་££ི། དེ་ཙུག་བྱས་ན་མིག་ནམ་མཁའ་ལ་འཇུར་གྱིས་འབུད། ཨེན་ཞིག་མར་ཕོབ་གསུང་བས། ཕྱག་རྒྱ་ཆེན་པོ་རྒྱུད་ལ་སྐྱེས་ནས། རྩ་བའི་བླ་མ་བྱེད་པ་ཞིག་བྱུང་པར་གདའ། བདེ་བར་གཤེགས་པ་ལ་རྒྱས་པ་ཚར་ཕྱེད་དང་གསུམ་བྱུང་བ་ལ། བདེ་བར་གཤེགས་པ་དང་མཁན་པོ་བ་གཉིས་ལ་རྒྱས་པ་ཚར་གཅིག་ཕུལ། ཕྱི་ནང་མཁན་པོ་བའི་དབུ་སྔས་སུ་བདེ་བར་གཤེགས་པ་བྱོན་ནས། དགེ་བའི་བཤེས་གཉེན་པའི་རྒྱས་པ་ཕྱེད་དེ་ཅི་བྱེད་གསུངས་པས། སློབ་དཔོན་གྱི་སློབ་དཔོན་གང་བཞེད་པ་གཅིག་ལ་འབུལ་བ་ཡིན་མོད་གསུང་། བདེ་བར་གཤེགས་པས་ཕྱག་ཐལ་མོ་སྦྱར་ནས་ཐུགས་ལ་བཏགས། ཐུགས་ལ་བཏགས་གསུང་ནས། ས་སྐྱ་པ་ལ་ཕུལ། དོལ་གྱིས་གནས་པོ་ཀུ་ཀུ་ར་ཙས་རྒྱས་པ་ཚར་གཅིག་ཕུལ། ཁེངས་པོའི་འོ་སེ་གྱང་ནས་འོ་སེའི་འབུམ་དམར་ཕུལ་བ་དང་། རྒྱས་པ་ཚར་གཉིས་པོ་དེ་སྒམ་པོ་བ་ལ་ཕུལ་བར་གདའ། དེ་ཡང་མྱ་ངན་ལས་འདའ་ཀའི་དུས་སུ་གཞན་མི་མཐུན་པའི་ཕྱོགས་སྒྲུབ་པ་རྣམས་ཀྱིས་ཞལ་ཟས་དྲངས་པས། ལན་གསུམ་གྱི་བར་དུ་མ་གསོལ་བ་ཡིན་པར་གདའ། པུ་ཤུ་ཁམ་བུ་ཁབ་ཀྱིས་བཙགས་ནས། ཤུལ་དུ་སྨན་བླུག་ནས་དྲངས་པས་སྨན་ཡོད་པ་ཐམས་ཅད་ལོགས་སུ་བཞག་ནས་མ་གསོལ། ཉེ་གནས་ལ་འདི་རྣམས་དོང་གཅིག་རྐོས་ལ་དེའི་ནང་དུ་ཆུག་གསུང་། ཞལ་ཟས་འདྲེན་མི་ནི་སློབ་དཔོན་སྒོམ་པའི་ལྕམ་སྲིང་མོ། ཇོ་མོ་བློ་གྲོས་ལྷ་མོ་བྱ་བ་གཅིག་དང་། ཆོས་སེང་ནག་ཆུང་བྱ་བ་གཉིས་འདུས་ནས། སློབ་དཔོན་སྒོམ་པའི་སྐུ་བསོད་ལ་གནོད་དོགས་ནས་ཞལ་ཟས་དྲངས་པར་སྣང་། ཇོ་མོ་བློ་གྲོས་ལྷ་མོ་ནི་འཇིག་རྟེན་པའི་མཁའ་འགྲོ་མ་ཡིན་པར་སྣང་། ཆོས་སེང་ནག་ཆུང་ནི་བྱང་ཤར་མཚམས་ཀྱི་གནོད་སྦྱིན་མོ་ལུ་བྱ་བར་འདུགཁོང་གཉིས་ཀྱི་ཁོ་བོ་ལ་སྲོག་གི་ལན་ཆགས་པ་ཡིན་གསུང་། ཕྱི་མ་ལ་ཁོང་གི་ལན་ཆགས་པར་དགོངས་ནས་གསོལ་བར་འདུག་སྐུ་ལུས་ཐམས་ཅད་ཟུག་གིས་ནི་གང་། འོ་བརྒྱལ་བ་ཆེན་པོས་ནི་འོ་བརྒྱལ། ཉེ་གནས་ཀྱིས་འདི་འདྲ་བ་བྱེད་ཕོད་པ། སེམས་ཅན་མནར་མེད་པའི་དམྱལ་བར་འགྲོ་ཞུས་པས། ངན་སོང་ཙམ་དུ་མ་སོང་བ་ནི་ཁོ་བོའི་གཉེར་ཡིན་གསུང་། ཁྱོད་ཀྱིས་དགེ་སློང་བཞི་སྡེ་ལ་ཁོ་བོའི་སྡིག་པ་སྦྱོང་བའི་ཀཾ་ཀ་ནིའི་གཟུངས་ཆོག་གྱིས། ཁོ་བོའི་སྡིག་པ་དག་པས་ཁོ་བོ་སྐུ་ཁམས་བཟང་དུ་འགྲོ་བ་ཡིན་གསུང་། དེ་ནས་ཉེ་གནས་ཀྱིས་སྔགས་རྣོན་པོ་ཤིན་ཏུ་ཟབ་པ་མང་པོ་ཉམས་སུ་མྱོང་པས་གྲུབ་པ་ཡོད་པས་བྱེད་པར་ཞུ་ཞུས་པས། ཁྱོད་ཀྱི་དེ་ངོ་མཚར་ཆེ་བ་གཅིག་འདུག་གྱིས་དང་གསུང་པས། སྔགས་འདི་ནན་ཏར་གྲང་བ་ཆེ་བས། ཆང་གི་ཉིང་ཁུ་གསོལ་ཞལ་གང་ཙམ་ཞིག་དགོས་ཞུས་པས། ཨ་ཙི་ཙི་ལས་ཀྱི་རྣམ་པར་སྨིན་པ་ནི་རེ་འཇིགས། མངལ་གྱི་དྲི་མ་ནི་ཡ་ང་། གསུང་ནས་སྐྱེས་རབས་དེ་གསུང་བར་གདའ། ཆང་གསོལ་ཞལ་གང་དང་སྐུ་སྲོག་བསྡོས་པ་ལགས་པར་གདའ། སྲོག་གི་ཕྱིར་ཡང་ཆང་ནི་བཏུང་དུ་མི་བཏུབ་པ་ཡིན་ཏེ། ལས་ཀྱི་འབྲས་བུ་རྣམ་པར་སྨིན་པ་ནི་ཤིན་ཏུ་ཡ་ང་ལ་ཤིན་ཏུ་འཇིགས་སུ་རུང་བ་ཡིན་ཏེ། དེ་ཡང་སྔོན་འདས་པའི་དུས་ན་དགེ་སློང་དགེ་བའི་བློ་གྲོས་ཆོས་ཀྱི་དཔལ་བྱ་བ། བྱང་ཆུབ་སེམས་དཔའ་གྲུབ་པ་ཐོབ་པ། མངོན་པར་ཤེས་པ་རྒྱ་ཆེན་པོ་དང་ལྡན་པས་སྤྲེའུ་མང་པོ་ཞིག་གིས་ར*་ཙ་རའི་མཆོད་རྟེན་ནའང་མི་རིགས་པ་བྱེད་པ་མཐོང་བས། འདི་རྣམས་གང་དུ་སྐྱེ་དགོངས་པ་ལ། ཐམས་ཅད་མནར་མེད་པའི་དམྱལ་བ་ཆེན་པོར་འགྲོ་བར་གཟིགས་ནས། གནས་དེར་སྤྲེའུ་ལུས་སུ་བསམས་བཞིན་དུ་སྲིད་པ་ཉེ་བར་བླངས་ནས་ངག་ཏུ་ནི་ཆོས་མ་བཤད། བྱམས་པ་ཆེན་པོའི་ཏིང་ངེ་འཛིན་ལ་མཉམ་པར་གཞག་ནས་མཆོད་རྟེན་ལ་སྐོར་བ་བྱག་ཏུ་མེད་པ་འབྱུང་བར་གསུངས་ཏེ། དུས་གཞན་གྱི་ཚེ་ཡང་། ཨེ་མ་ལས་ཀྱི་རྣམ་པར་སྨིན་པ་ནི་རེ་འཇིགས། མངལ་གྱི་དྲི་མ་འདི་ཉེས་པ་རེ་ཆེ། གསུང་བ་ལགས། བདག་ཉིད་ཆེན་པོ་དེས་ཆང་འཐུང་བའི་སྐྱོན་གཟིགས་ཤིང་། མ་འཐུངས་པའི་ཡོན་ཏན་ཁོང་དུ་ཆུད་པས། རྗེས་སུ་འཇུག་པའི་སློབ་པ་རང་བས་གཅེས་པར་གྱུར་པ་རྣམས་ལ་ཆང་མ་འཐུང་ཞིག་ཅེས་སྙིང་པོར་གྱུར་པ་ཞིག་གདམས་ངག་ཏུ་གནང་། ཕྱིན་ཅི་མ་ལོག་པའི་སྐྱེས་རབས་དང་བཅས་པ་གསུངས་པས། ཆང་འཐུང་བར་མི་བྱའོ། ། དུས་གསུམ་མངོན་དུ་གྱུར་པ་དཔལ་ལྡན་ཆོས་ཀྱི་རྗེས། ། རྒྱུ་དང་འབྲས་བུ་ཤིན་ཏུ་ཕྲ་བའི་ཕྲ་བ་རྣམས། ། འདི་ལས་འདི་བྱུང་ཤིན་ཏུ་ཆུད་པའི་ཕྱིར། ། འགྲོ་བ་བུར་གྱུར་རྣམས་དང་བུ་སློབ་རྗེས་འཇུག་ལ། ། བརྩེ་ཆེན་དེས་ནི་རང་བས་གཅེས་པར་གཟིགས་པའི་ཕྱིར། ། རྒྱུ་དང་འབྲས་བུ་ཟབ་པའི་གནད་འདི་སྙིང་པོར་གསུངས། ། ཆགས་སྡང་ཉེས་པའི་རྩ་བ་ཤ་དང་ཆང་རྣམས་ཀུན། ། རང་ཉིད་མི་བཞེས་གཞན་ལ་གནང་བར་མི་འགྱུར་བ། ། དུས་གསུམ་མཁྱེན་པ་རྒྱལ་བའི་གསུང་རྣམས་དཔང་མཛད་ནས། ། ཉིད་ཀྱི་མངོན་ཏུ་གྱུར་པ་གཅེས་པའི་ན་ཏེ། ། དེ་རྣམས་འོད་གསལ་དབྱིངས་སུ་ལྡན་ན་ཐུབ་པའི་ཆོས། ། རྒྱལ་བས་གསང་སྔགས་ཟབ་པའི་གནད་དུ་གསུངས། ། གཞན་དུ་མུ་སྟེགས་འཁོར་བའི་སྡུག་བསྔལ་སྒྲུབ་རྟགས་སུ། ། ཡང་དང་ཡང་དུ་ནན་ཏན་ཆེན་པོས་བཀའ་སྩལ་གསུངས། ། འོ་ན་མེད་དེ་དེ་རྣམས་ཤིན་ཏུ་ལགས་ནའང་། ཁྱོད་ཉིད་དེ་ལྟར་མི་བྱེད་པ་ཅི་སྟེ་ཞེ་ན། དེ་ནི་ཤིན་ཏུ་ཡང་མད་དེ། བདག་ཉིད་ཆེན་པོའི་རྣམ་པར་ཐར་པ་མཐའ་དག་ནི། ལྷ་དང་བཅས་པའི་འཇིག་རྟེན་གྱིས་ཀྱང་སྒྲུབ་པར་མི་ནུས་མོད་ཀྱི། ཕྱོགས་རེ་ཙམ་གྱི་རྣམ་པར་ཐར་པ་ལ་མ་གནས་ན་ནི། བྱི་པོ་དབྱུག་པ་ཐོགས་པས་ཀྱང་མི་ཚེ་ཕྱེད་པར་མི་འགྱུར་བས། བདག་ཀྱང་ཕྱོགས་འགའ་ཞིག་ལ་ཞུགས་པ་ལགས་ཏེ། ཟླ་སྟོད་དང་ཟླ་སྨད་དང་སྔ་དྲོ་ཕྱི་འཕྲེད་ལ་སོགས་པ་སྒྲུབ་པར་ནུས་ཚད་ཀྱིས། དེ་སྔ་ཡང་འབད་ཅིང་། ད་ལྟ་ཡང་འབད་པ་ལགས། རང་དབང་མེད་པར་འགའ་ཞིག་བྱུང་བ་ནི། ཉེས་པར་མ་མཐོང་ཞིང་། ཚོད་ཡོད་དུ་བགྱིས་པ་མ་ལགས་ཏེ། རྗེ་རིན་པོ་ཆེ་ཡབ་སྲས་དང་བཅས་པ། ཕྱོགས་རིས་དང་བཅས་ཐམས་ཅད་ལ་བཤགས་པ་ལགས། རྗེས་སུ་འཇུག་ཅིང་ཕན་པ་དང་བདེ་བར་འདོད་པ་རྣམས་ཀྱིས། བླ་མ་རིན་པོ་ཆེ་དེ་ཉིད་ཀྱི་རྣམ་པར་ཐར་པ་ལ་བསླབ་པར་བྱའོ། ། ད་ཇི་ལྟར་ཉི་མ་ཤར་ནུབ་བཞིན། ། རིགས་འདི་གཙོ་བོར་སྨྲ་བ་ཡིན། ། འཇིག་རྟེན་པ་རྣམས་རིགས་གཙོར་བྱེད། ། རྒྱལ་པོ་བྲམ་ཟེ་རྟ་དང་གླང་། ། དེ་ལས་དེ་ཉིད་ཇི་བཞིན་ནོ། ། འཇིག་རྟེན་མགོན་པོ་ཐུབ་པ་ཡི། ། སྲས་རྣམས་དེ་ཡི་རིགས་ལས་སྐྱེས། ། སྐུ་གསུང་ཐུགས་ཀྱི་རྣམ་ཐར་རྣམས། ། གང་ཞིག་འཛིན་པར་མི་བྱེད་ན། ། རྒྱལ་བའི་སྲས་སུ་ཇི་ལྟར་འགྱུར། ། གཞན་གྱི་བརྟུལ་ཞུགས་ཐ་དད་རྣམས། ། རིགས་ཉིད་གཙོ་བོར་མི་སྨྲ་ཞིང་། ། ཐུབ་པ་ཆེན་པོའི་རྗེས་འཇུག་པས། ། ཐུབ་པའི་སྲས་སུ་གྱུར་པ་ཡི། ། མགོན་པོ་བླ་མ་རིན་ཆེན་གྱི། ། སྐུ་གསུང་ཐུགས་ཀྱི་རྣམ་ཐར་ལ། ། མི་སློབ་རྗེས་སུ་མི་འབྲེང་ན། ། དེ་ཡིངས་རྒྱས་ཐམས་ཅད་ཀྱི། ། སྐུ་གསུང་ཐུགས་ཀྱི་ངོ་བོ་ཉིད། ། མཉམ་མེད་བླ་མ་རིན་ཆེན་དང་། ། དབྱེར་མེད་གཅིག་ཏུ་གྱུར་པའི་ཕྱིར། ། སྐུ་གསུང་ཐུགས་ཀྱི་རྣམ་ཐར་ལ། ། ནན་ཏན་ཆེན་པོས་བསླབ་པར་བྱ། ། དེ་ལྟར་ཉི་མའི་དཀྱིལ་འཁོར་གྱིས། ། ངར་སྣབས་ལ་ཡང་འོད་འབྱུང་ལྟར། ། འཇིག་རྟེན་མགོན་པོ་བླ་མ་ཡི། ། ཡོན་ཏན་ཉི་མའི་དཀྱིལ་འཁོར་གྱིས། ། ངར་སྣབས་འདྲ་བ་བདག་ཀྱང་འཚེར། ། ངར་སྣབས་བཟང་པོ་མ་ཡིན་ཏེ། ། འཚེར་བའི་འོད་ལ་བློ་གཏད་མེད། ། སྐྱོབ་མཛད་མགོན་པོ་རིན་པོ་ཆེ། ། སངས་རྒྱས་འོད་ལ་ཐུག་པ་མེད། ། དཔག་མེད་གྱུར་པ་བསམ་ཡས་ཀྱང་། ། བདག་ཅག་ཚུ་རོལ་མཐོང་བའི་ངོར། ། མཐུན་པར་སྣང་བའི་རྣམ་པར་ཐར། ། སྐྱེ་དང་རྣམ་པར་རོལ་པ་དང་། ། ཡོན་ཏན་མཉེས་དང་སྒྲུབ་པ་དང་། ། ནགས་ཁྲོད་བསྟེན་ཅིང་ཚོགས་སྐྱོང་དང་། ། སྟོང་ཉིད་འབྲུག་གི་སྒྲ་སྒྲོགས་པས། ། སེང་གེའི་རྒྱལ་པོའི་སྲས་རྣམས་ལ། ། ཇི་སྙེད་མཁྱེན་པ་རྒྱལ་བའི་ཆོས། ། རྒྱུ་འབྲས་ཞལ་ཆེམས་བཞག་པ་རྣམས། ། བདག་ཅག་རྗེས་སུ་འཇུག་པ་དང་། ཁམས་གསུམ་སེམས་ཅན་ཐམས་ཅད་ལ། ། ཟབ་པའི་གནད་དུ་བདག་གིས་གོ། ། རང་སེམས་ཕྱག་རྒྱ་ཆེན་པོ་དེ། ། འཁོར་འདས་གཉིས་ཀྱི་རྒྱལ་པོ་ཡིན། ། དངོས་མེད་རྣམ་རྟོག་སྣ་ཚོགས་དེ། ། རྒྱལ་པོ་དེ་ཡི་བློན་པོ་ཡིན། ། མཁའ་མཉམ་སེམས་ཅན་མ་ལུས་པ། ། བྱང་ཆུབ་མཆོག་ལ་འགོད་པ་དེ། ། རྒྱལ་པོ་དེ་ཡི་རྒྱལ་ཁྲིམས་ཡིན། ། སྟོང་ཉིད་རྟོགས་ན་ཅི་ཕྱིར་ན། ། རྟེན་འབྲེལ་ཉིད་ལས་གཞན་པ་ཡི། ། སྟོང་ཉིད་སྟོན་པས་མ་གསུངས་ཤིང་། ། རིན་ཆེན་ཉིད་ཀྱང་མི་གསུང་ལ། ། ཚོགས་གཉིས་རྫོགས་པའི་སྟོན་པ་ཡང་། ། རྒྱུར་དུ་བཏུབ་པར་མ་གོ་བས། ། གསུང་ལ་ནན་ཏན་བྱ་བ་དང་། ། རྣམ་པར་ཐར་པའི་རྗེས་སུ་སློབ། ། བཅུ་བདུན་ཉིན་པར་ཚོགས་སུ་བྱོན། ། དོན་དམ་བྱང་སེམས་རིན་ཆེན་ནི། ། འཁོར་ལོས་སྒྱུར་བའི་རྒྱལ་པོ་འདྲ། ། ཀུན་རྫོབ་བྱང་ཆུབ་སེམས་དེ་ནི། རྒྱལ་སྲིད་རིན་ཆེན་སྣ་བདུན་དང་འདྲ་གསུང་ནས་ཆོས་ཟབ་པའོ་གསུང་། ཉི་ཤུ་རྩ་ལྔའི་སྔ་དྲོ་ཉི་ཤར་ལ། ཆོས་སྐད་བཏང་ནས་ཚོགས་སུ་བྱོན། དེ་སྔ་ཁོ་བོས་ཁྱེད་རྣམས་ལ་འཆི་བ་དང་མི་རྟག་པ་ཡིན་བྱས། ད་ནང་ཁོ་བོ་རང་ལ་བྱུང་། ཁོ་བོ་ཞལ་མཐོང་བ་རྣམས་ངན་སོང་དུ་མི་འགྲོ། ཕུ་འདི་ན་ཡོད་པའི་བྱ་བྱི་འབུ་ཡན་ཆད་ཤར་ཕྱོགས་རྡུལ་བྲལ་དུ་ཁོ་བོས་རྫོགས་པའི་བྱང་ཆུབ་ལ་འགོད་པ་ཡིན། ཁོ་བོས་ཁྱེད་རྣམས་ལ་ཆོས་ཟབ་པ་ཞིག་ཡོད་པ་བྱ་སྙམ་པ། སྐུ་ཁམས་ཀྱིས་མ་བསྐྱོད། ཁྱེད་རྣམས་དགེ་སྦྱོར་ལ་འབུངས་གསུང་། སང་དགེ་འདུན་གྱི་རྩ་ཁྲལ་དེ་སྐྱོལ། ད་ཡར་ཁྱོག་གསུང་ནས་མྱ་ངན་ལས་འདས་པར་སྣང་། སྐུ་ཅུང་མ་བཞུད་པའི་དུས་ན་ཁོ་བོ་ལ་སུན་མ་བྱུང་། མཆོད་པ་ཤོམས། ཆོས་སྐྱོང་གི་གཏོར་མ་ཆེན་པོ་གྱིས། བརྒྱུད་པའི་བླ་མ་དམ་པ་དང་། ཡི་དམ་དཔའ་བོ་མཁའ་འགྲོ། རྗེ་བཙུན་རྡོ་རྗེ་རྣལ་འབྱོར་མ། གྲོགས་དང་བཅས་པ་བྱོན་ཞེས་གསུང་། ཆོས་སྐྱོང་སྲུང་མ་མ་ལུས་བྱོན། མཆོད་པའི་ལྷ་མོ་དཔག་ཏུ་མེད་པས་མཆོད་པའི་བཀོད་པ་དཔག་ཏུ་མེད་པ་ཐོགས་ནས་བྱོན། གདུགས་དང་རྒྱལ་མཚན་བ་དན་དང་། ། བླ་རེ་ཕྱེ་མའི་ཕུར་མ་དང་། ། རྔ་དང་རྫ་རྔ་རྔ་བྲན་དང་། ། དུང་དང་ཆ་ལང་སིལ་སྙན་རྣམས། ཕྱོགས་རྣམས་ཀུན་ནས་མཆོད་པ་མ་ལུས་འབུལ་བ་བྱུང་། དེ་སྐད་གསུང་ནས་ཆོས་ཀྱི་དབྱིངས་སུ་གཤེགས། ། སྐུ་གདུང་ཚོགས་སུ་གད། ། བྱ་རྣམས་མཁའ་ལ་སྒྲ་སྙན་སྒྲོག། ཡེ་ཤེས་མཁའ་འགྲོས་ནམ་མཁའ་གང་། ། འཇིག་རྟེན་མཁའ་འགྲོས་གདུང་དབྱངས་ལེན། ། མཐོང་སྣང་བསམ་གྱིས་མི་ཁྱབ་འབྱུང་། དགེ་བཤེས་ཤེལ་འདུལ་ལ་སོགས་པ། ཁོང་མང་བ་ཞིག་གིས་སྤུར་ཁང་ཁ་ལ་སྐོར་བ་བྱས། སྤུར་ཁང་གི་ཕྱོགས་བཞི་ན་མཆོད་པ་བསམ་གྱིས་མི་ཁྱབ་པ་ཕུལ། མཆོད་པའི་རྒྱབ་ན་དཔའ་བོ་རྒྱན་དང་ཆ་ལུགས་ཤིན་དུ་བཟང་བ་བཞིས་མཆོད་པ་འབུལ་བ་མཐོང་། སྤུར་ཁང་གི་ཕྱོགས་བཞི་ན་རྒྱལ་བ་རིགས་བཞི་བཞུགས་ནས་སྣང་། སྤུར་ཁང་གི་སྟེང་ན་ཤེལ་གྱི་མཆོད་རྟེན་ཞིག་སྣང་། དེའི་སྟེང་ན་རྣམ་པར་སྣང་མཛད་ཀུན་ཏུ་ཞལ་གཅིག་བཞུགས་ནས་སྣང་། ཤེལ་འདུལ་གྱིས་དབུ་མཛད་ཁོང་མང་པ་ཞིག་མཐོང་། བུ་སློབ་རྣམས་ཀྱི་མཆོད་གནས། སྐུ་གདུང་རིང་སྲེལ་རྒྱས་པར་བྱོན། ཐུགས་ནི་བྱི་རུའི་མདོག་ལྟར་བྱོན། ལྗགས་སྲབ་ཟངས་ཀྱི་མདོག་འདྲ་བ། ། ཉེ་གནས་ཆེན་པོའི་ཕྱག་ཏུ་བྱོན། ། གདུང་ལ་མཆོད་པ་ཟླ་གཅིག་ཕུལ། ། ཆེ་བའི་ཡོན་ཏན་རྒྱ་མཚོ་ལྟར་ཡངས་ཤིང་། ། ཡོན་ཏན་རིན་ཆེན་འབྱུང་གནས་བཤེས་གཉེན་གྱིས། ། ཐུབ་པའི་གསུང་བཞིན་བླ་མ་རབ་མཉེས་ནས། ། བདག་གིས་རྣམ་ཐར་ཅུང་ཞིག་ཡི་གེར་བྲིས། ཆོས་རྗེ་རིན་པོ་ཆེ་ལ། དགེ་བཤེས་སྐྱོ་སྐྱམ་པས། ཆོས་རྗེ་རིན་པོ་ཆེ་ཉིད་ཀྱི་རྣམ་པར་ཐར་པ་གཅིག་ཐུགས་ལ་འདོགས་པར་ཞུ་ཞུས་པས། ཆོས་རྗེ་རིན་པོ་ཆེའི་ཞལ་སྔ་ནས། ང་འབུའི་རྣམ་པར་ཐར་པས་དགོས་པ་ཅི་ཡོད། རྗེ་ཕག་མོ་གྲུ་པའི་རྣམ་ཐར་ཞིག་བྱ་གསུང་ནས། རྣམ་པར་ཐར་པ་འདི་མཛད་པ་ཡིན། ། དྲི་མེད་རྣམ་དག་རིན་ཆེན་འདི་བྲིས་པས། ། མཛུབ་མོས་ཟླ་བ་མཚོན་པ་ཇི་བཞིན་དུ། ། ཀུན་ཏུ་བཟང་པོ་བླ་མ་རིན་ཆེན་གྱི། ། སྐུ་གསུང་ཐུགས་དང་དབྱེར་མེད་གཅིག་ཏུ་ཤོག། བདག་ཅག་དམན་པའི་གདུལ་བྱ་འགའ་ཞིག་ལ། ཚུ་རོལ་མཐོང་སྣང་གི་རྣམ་པར་ཐར་པ་ཅུང་ཟད་བྲིས་པ། ཉམས་ལེན་མི་ཟད་པ་རྒྱ་མཚོའི་གཏེར་ཞེས་བྱ་བ། རྒྱལ་བ་རིན་ཆེན་ཐོག་རྡུགས་པས། ཚོགས་དང་ལྐོག་ཏུ་གསུངས་པ་ལ། ། བདག་གིས་ཅུང་ཟད་ནན་ཏན་བྱས། ། རྗེ་རིན་ཆེན་དེ་ཡི་ཐུགས་ཀྱི་སྲས། བསགས་པའི་རྒྱབ་ཅན་སྐལ་བར་ལྡན། ཁ་ལྡོ་རིན་ཆེན་གཞོན་ནུ་ཡིས། ཁྱེད་ཀྱིས་ཡི་གེར་བཀོད་དགོས་གསུང་། ། ཐོས་ནས་ཡུན་རིང་སོང་བ་དེས། ། འོང་ངམ་མི་འོང་སྙམ་པ་ལ། ། ཁོང་གིས་ཡང་ཡང་དྲག་ཏུ་སྐུལ། ཁོང་གི་གདོང་ནི་མ་ལྡོག་པས། ། བདག་གིས་ཡི་གེར་བཀོད་པ་ལ། ། འཁྲུལ་པར་གྱུར་པ་ཅི་ཡོད་པ། ། བཀའ་བརྒྱུད་བླ་མ་དམ་པ་དང་། ། ཡི་དམ་དཔའ་བོ་མཁའ་འགྲོ་དང་། ། ཆོས་སྐྱོང་སྲུང་མ་རྣམས་ལ་བཟོད་པར་གསོལ། ། དཔེ་འདི་བྲིས་པའི་དགེ་བ་གང་། ། ནམ་མཁའ་མཉམ་པའི་སེམས་ཅན་རྣམས། ། རྫོགས་པའི་སངས་རྒྱས་མྱུར་ཐོབ་ཤོགརྗེ་ཕག་མོ་གྲུ་པའི་རྣམ་པར་ཐར་པ་རྫོགས་སོ།